CELEX: 32006R0600
Language: hu
Date: 2006-04-18 00:00:00
Title: A Bizottság 600/2006/EK rendelete ( 2006. április 18. ) egyes áruk Kombinált Nómenklatúra szerinti besorolásáról

19.4.2006   
            
            
               HU
            
            
               Az Európai Unió Hivatalos Lapja
            
            
               L 106/5
            
         
      A BIZOTTSÁG 600/2006/EK RENDELETE
   
   (2006. április 18.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kód alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. április 18-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 486/2006/EK tanácsi rendelettel (HL L 88., 2006.3.25., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A termék sötétvörös színű, nem habzó, üledékmentes folyadék. Tényleges alkoholtartalma körülbelül 16 térfogatszázalék, amelynek a laboratóriumi vizsgálatok alapján legalább a fele nem szőlőből származik.
                  A terméket szőlőmustból állítják elő, amelyhez az erjesztés során répacukrot és kukoricából származó etil-alkoholt adnak.
                  Az összetevők értékei:
                  
                              —
                           
                           
                              :
                           
                           
                              teljes cukortartalom
                           
                           
                              :
                           
                           
                              169,7 g/l,
                           
                        
                              —
                           
                           
                              :
                           
                           
                              citromsav
                           
                           
                              :
                           
                           
                              1,4 g/l,
                           
                        
                              —
                           
                           
                              :
                           
                           
                              borkősav
                           
                           
                              :
                           
                           
                              1,4 g/l,
                           
                        
                              —
                           
                           
                              :
                           
                           
                              almasav
                           
                           
                              :
                           
                           
                              0,2 g/l,
                           
                        
                              —
                           
                           
                              :
                           
                           
                              ecetsav
                           
                           
                              :
                           
                           
                              0,3 g/l.
                           
                        A termék édes, kissé fanyar, enyhén karcos, aromás és némileg fűszeres ízű.
                  A termék italként közvetlen fogyasztásra alkalmas, 0,75 literes üvegekbe kerül palackozásra.
               
               
                  2206 00 59
               
               
                  A besorolást a Kombinált Nómenklatúra 1. és 6. általános értelmezési szabálya, a Kombinált Nómenklatúra 22. árucsoporthoz tartozó Kiegészítő megjegyzések 5. c) pontja, valamint a 2206 00 és 2206 00 59 KN-kódok szövege határozza meg.
                  A terméket még akkor is a 2206 vtsz. alá kell besorolni, ha alkohollal erősítették, mivel megőrzi az ezen vtsz. alá tartozó termék jellegét (lásd a HR Magyarázat 2206 vtsz-hoz tartozó magyarázatát.)
                  A termék nem osztályozható más borként a 2204 vtsz. alá, mivel a citromsav és a cukor magas szintje megváltoztatja a 2204 vámtarifaszám alá tartozó friss szőlőből készült bor jellegét.
                  A HR Magyarázat 2204 vámtarifaszámhoz tartozó magyarázat 1. bekezdésének 4. pontja leírja, hogy a desszert (vagy likőrborokat) egyes esetekben erősíthetik alkohollal. Ennek ellenére a termék nem tekinthető a 2204 vtsz. alá tartozó likőrbornak, mivel, a KN 22. árucsoporthoz tartozó Kiegészítő megjegyzések 5. c) pontja alapján kizárólag olyan termék hozzáadása megengedett, amely bor lepárlásából származik.